Rizikų ir krizinių situacijų valdymo tvarkos aprašo
Priedas Nr. 5

UŽDUOČIŲ SĄRAŠAS, KURIAS REIKĖTŲ ATLIKTI PRIEŠ RENGINĮ / STOVYKLĄ

SAUGOS PLANAS ORGANIZUOJANT STOVYKLĄ

1. Ar paskirtas atsakingas asmuo už saugą?
Reikia paskirti asmenį atsakingą už saugą, kuris kartu su renginio / stovyklos viršininku parengia rizikų įsivertinimą prieš renginį / stovyklą, o renginio / stovyklos metu padeda spręsti su dalyvių saugumu susijusius klausimus. Jis turi būti pasiekiamas visą parą.
Už saugą atsakingas asmuo pasirūpina reikiamomis priemonėmis saugos punkte, padeda spręsti krizines situacijas.
2. Ar įkurtas saugos punktas?
Turi būti įkurtas Saugos punktas arba tam reikalui skirta vieta pirmosios pagalbos punkte, renginio / stovyklos administracijoje ar kitoje vadovams prieinamoje vietoje.

Saugos punkte turi būti (pažymėti x):
☐ Pirmosios pagalbos rinkinys[footnoteRef:1]; [1:  Pagal Lietuvos Respublikos sveikatos apsaugos ministro 2003 m. liepos 11 d. įsakymą Nr. V-450 (https://e-seimas.lrs.lt/portal/legalAct/lt/TAD/TAIS.216308)] 

☐ Stovyklos teritorijos adresas ir koordinatės;
☐ Ryšio priemonės (mobilus telefonas, racijos);
☐ Radijo imtuvas (nustatytas LRT dažnis);
☐ Pasirašytos dalyvių stovyklavimo taisyklės, tėvų sutikimai, instruktažo lapai;
☐ Evakuacijos planas.

Evakuacijai skirta dėžė, kurioje turi būti (pažymėti x):
☐ Pirmosios pagalbos rinkinys1;
☐ Geriamo vandens atsargos;
☐ Įvairių rūšių elementai;
☐ Megafonas;
☐ Šviesą atspindinčios liemenės;
☐ Evakuacijos plano kopija;
☐ Šildančios folijos antklodės;
☐ Įkrauta išorinė baterija su universaliais kabeliais mobiliam telefonui įkrauti;
☐ Papildomi žibintuvėliai;
☐ Degtukai, sausas kuras, žiebtuvėliai

[bookmark: _Hlk195388608]Matomoje vietoje pakabinti kontaktai (pažymėti x):
☐ Viršininko;
☐ Viršininko pavaduotojo;
☐ Už saugą atsakingo asmens;
☐ Už pirmąją med. pagalbą atsakingo asmens.



3. Ar įkurtas Pirmosios pagalbos punktas?
Stovyklavietėje reikia įrengti Pirmosios pagalbos punktą ir apie jį pranešti visiems dalyviams.

Pirmosios pagalbos punkte turi būti (pažymėti x):
☐ Pirmosios pagalbos rinkinys1;
☐ Geriamo vandens atsargos;
☐ Gliukozės atsargos;
☐ Vieta, kurioje galima saugiai paguldyti nukentėjusįjį;
☐ Visada pasiekiamas asmuo, atsakingas už pirmosios pagalbos suteikimą.

4. Ar šalia stovyklos yra pavojingų pastatų (nebaigtos statybos, apleisti pastatai, neuždengti šuliniai ir pan.)?
Jeigu tokių yra, būtina užtikrinti, kad stovyklos dalyviai nepatektų į tokius statinius. Teritorija turi būti aptverta ir iškabinti įspėjamieji ženklai.
5. Ar šalia stovyklos jos metu planuojami didesni žemės ūkio ar buities darbai, transporto judėjimas?
Jeigu jie planuojami, reikėtų susisiekti su už šiuos darbus atsakingais atstovais ir informuoti apie stovyklos laiką, žmonių skaičių bei užsiėmimų vietas.
6. Ar šalia stovyklos yra didelio intensyvumo greitkeliai, užmiesčio keliai?
Stovyklos organizatoriai privalo įvertinti galimas rizikas, susijusias su motorinių transporto priemonių judėjimu. Jeigu stovykla vyksta prie pat kelio, visi užsiėmimai turi būti organizuojami tokioje vietoje, kur negresia kelių eismas.
7. Ar stovyklos teritorijoje ar šalia jos yra elektros konstrukcijų (transformatorių, elektros linijų, skirstomųjų skydų ir kt.)?
Jeigu yra, susisiekite su savininkais, kuriems jie priklauso, ir išsiaiškinkite klausimus, susijusius su sauga.
8. Ar stovyklos teritorijoje yra sporto aikštynų, laipynių ir pan.?
Jeigu yra, prieš naudojimą reikėtų patikrinti jų būklę. Ypatingą dėmesį skirkite tokiems įrenginiams kaip sūpynės ir pan. Nepilnamečiai turėtų jomis naudotis tik stebint vadovui.
9. Ar stovyklos teritorijoje galima užtikrinti mobilųjį ryšį?
Renkantis stovyklavietę vienas iš lemiamų aspektų yra mobiliojo telefono ryšio prieinamumas, tai būtina patikrinti praktiškai. Jei mobilusis ryšis prastai veikia, būtina pažymėti vietas, kur ryšys veikia geriausiai.
10. 	Ar stovyklos teritorija yra aiškiai pažymėta bei žinoma jos dalyviams?
Būtina aiškiai pažymėti stovyklos teritorijos ribas ir apie jas pranešti visiems stovyklos dalyviams. Stovyklos ribas žymintys ženklai yra svarbi priemonė, užtikrinanti stovyklautojų saugumą, padedanti lengviau orientuotis ir suteikianti papildomą informaciją apie stovyklos aplinką.


11. Kokios galimybės patekti automobiliu?
Svarbu užtikrinti, kad kelias į stovyklavietę nebūtų užblokuotas ir pagalbos tarnybos (greitoji medicinos pagalba, priešgaisrinė gelbėjimo tarnyba, policija) arba pagalbinis transportas galėtų privažiuoti be trukdžių. Jei stovyklavietę sunkiau rasti, būtina pasirūpinti tinkamais ženklais (apšviestais tamsiuoju paros metu) nukreipiančiais į stovyklą.
12. 	Kokiu atstumu nuo stovyklavietės yra Greitosios medicinos pagalbos, Priešgaisrinės apsaugos tarnybos stotis ir policija?
Būtina apskaičiuoti, kiek laiko užtruks greitosios pagalbos atvykimas į stovyklavietę. Renginio / Stovyklos administracijai rekomenduojama prieš stovyklą informuoti vadovus apie artimiausią ligoninę ir jos koordinatės.
13. Ar šalia stovyklavietės yra gyvenamųjų zonų?
Jei dėl vykstančios stovyklos šalia esančioje gyvenvietėje bus intensyvus automobilių eismas arba veikla trukdys gyventojų ramybei, rekomenduojama iš anksto informuoti gyvenvietės bendruomenę ir vietos valdžios atstovus.
14. 	Ar stovyklos teritorijoje yra vandens telkinių, tvenkinių, ežerų, upių?
Būtina patikrinti pakrantės liniją ir prieigą prie vandens telkinio, užtikrinti vandens kokybės standartus bei pasirūpinti visomis reikalingomis saugos priemonėmis vandens pramogoms (plūdūros, gelbėjimosi ratai, liemenės ir kt.).

Maudymosi zonoje vandenyje nustatykite plūdurais pažymėtas gylio ribas (pažymėti x):
☐ 0,7 m zoną skirkite nemokantiems plaukti;
☐ 1,3 m zoną skirkite mokantiems plaukti vaikams.

15. Ar stovyklavietė yra miške ar netoli jo?
Jeigu stovykla vyksta miške, reikėtų įvertinti medžių būklę, augalijos, gyvūnijos ar vabzdžių keliamą riziką ir įvertinus faktorius, imtis prevencinių priemonių.
16. Geriamojo vandens užtikrinimas
Būtina užtikrinti geriamojo vandens prieinamumą stovyklos dalyviams ir nuolatos stebėti jo suvartojimą bei turėti sukauptų vandens atsargų. Taip pat būtina užtikrinti, kad geriamasis vanduo būtų laikomas tinkamose ir švariose talpose (pvz., pastovyklėse, programos punktuose ir kt.).
17. Pasirengimas nenumatytoms situacijoms
Paruoškite evakuacijos planą ir reikalingas priemones. Stovyklautojai turi žinoti evakuacijos planą, taisykles ir instruktažą. Vadovų komandoje naktimis turi būti budintis vairuotojas. Kiekvienas vadovas turi mokėti suteikti pirmąją pagalbą, laikytis higienos reikalavimų ir žinoti, kaip elgtis kritinėse situacijose.


UŽDUOČIŲ SĄRAŠAS, KURIAS REIKĖTŲ ATLIKTI PRIEŠ ŽYGĮ

SAUGOS PLANAS ORGANIZUOJANT ŽYGĮ

1. Ar paskirtas asmuo už saugą?
Reikia paskirti asmenį, atsakingą už saugą. Jis turi būti pasiekiamas visą parą ir būti atsakingas už žygio saugos rinkinius. Rinkinio sudėtis pristatoma ketvirtame punkte.
2. Ar tėvų sutikimai ir renginio instruktažai saugioje vietoje?
Visi reikalingi dokumentai turi būti talpinami į neperšlampamus maišus ir būti lengvai prieinamoje, saugioje vietoje.
3. Ar informuota tunto ar krašto/konferencijos valdžia?
Apie planuojamą žygį privaloma informuoti aukštesnę valdžią jai pateikiant planuojamą maršrutą, atsakingų vadovų kontaktus, planuojamą žygio trukmę.
4. Ar sudarytas žygio saugos rinkinys kiekvienai dalyvių grupei?
Žygio saugos rinkinys (pažymėti x):
☐ Pirmosios pagalbos rinkinys1;
☐ Elementai;
☐ Šviesą atspindinčios liemenės;
☐ Šildančios folijos antklodės;
☐ Įkrauta baterija telefonui;
☐ Papildomi žibintuvėliai;
☐ Degtukai, kuras, žiebtuvėliai;
☐ Kontaktai;
☐ Geriamas vanduo;
☐ Galvos apdangalai.

Ženklinimas stovyklose gali susidėti iš šių elementų


Saugumo ženklai: Nurodo pavojingas vietas ir saugumo taisykles.


Informaciniai stendai: Žemėlapiai ir naudinga informacija apie stovyklą.


Vaizdinės nuorodos: Rodyklės ir ženklai svarbiausiems objektams surasti.


Informacinės lentelės: Administracijos kontaktai ir kreipimosi vietos.


Pavadinimų lentelės: Pažymi stovyklos sritis kaip valgykla, med. punktas, tualetas.


Numerių naudojimas: Palapinių ir kitų objektų numeravimas lengvesniam suradimui.

